ZMICO กระฉูด 10% จับตางบฯปี 63 โตแรง หลังหุ้นเทรดคึก หนุนค่านายหน้าพุ่ง!
ZMICO กระฉูด 10% จับตางบฯปี 63 โตแรง หลังหุ้นเทรดคึก หนุนค่านายหน้าพุ่ง!
ZMICO กระฉูด 10% จับตางบฯปี 63 โตแรง หลังหุ้นเทรดคึก หนุนค่านายหน้าพุ่ง!
9 ก.พ. 2564

ผู้สื่อข่าวรายงานว่า บริษัท ซีมิโก้ แคปปิตอล จำกัด (มหาชน) หรือ ZMICO ณ เวลา 10.23 น. อยู่ที่ระดับ 1.42 บาท บวก 0.13 บาท หรือ 10.08% สูงสุดที่ระดับ 1.44 บาท ต่ำสุดที่ระดับ 1.35  บาท ด้วยมูลค่าซื้อขาย 23.52 ล้านบาท

โดยราคาหุ้น ZMICO ปรับตัวขึ้นอย่างต่อเนื่อง 4 วันทำการติดต่อกัน นับตั้งแต่ราคาหุ้นอยู่ที่ระดับ 1.01 บาท เมื่อวันที่ 3 ก.พ.2564 ทั้งนี้คาดการณ์ว่านักลงทุนเข้าซื้อหลังจากมีแนวโน้มว่าผลประกอบการไตรมาส 4/2563 จะปรับตัวเพิ่มขึ้นสูงเนื่องจากในช่วงดังกล่าว ภาวะตลาดผันผวนสูง ส่งผลให้บริษัทหลักทรัพย์มีรายได้ค่านายหน้าจากการซื้อขายหลักทรัพย์เพิ่มขึ้น อันเป็นผลจากมูลค่าการซื้อขายเฉลี่ยของตลาดหลักทรัพย์เพิ่มขึ้น
นอกจากนี้ คาดว่าบริษัทจะมีรายได้นายหน้าจากการซื้อขายสัญญาซื้อขายล่วงหน้า อีกทั้งรายได้ค่าธรรมเนียมและบริการเพิ่มขึ้นจากค่าธรรมเนียมจากการจัดจำหน่ายหลักทรัพย์เพิ่มขึ้น
อนึ่ง ZMICO ดำเนินธุรกิจโดยการลงทุนในธุรกิจหลักทรัพย์ โดยบริษัทหลักทรัพย์ เคทีซีมิโก้ จำกัด และธุรกิจจัดการกองทุน โดยบริษัทหลักทรัพย์จัดการกองทุน โซลาริส จำกัด